**SOCIALINĖ PARAMA MOKINIAMS 2025**–**2026 MOKSLO METAIS**

**Nuo 2025 m. liepos 1 d.** kviečiame teikti prašymus dėl socialinės paramos mokinimas **2025**–**2026 mokslo metais.**

✅ Kokią socialinę paramą mokiniams galima gauti?

* **Nemokamą maitinimą** (pusryčius, pietus, pavakarius, taip pat maitinimą vasaros stovyklose). SVARBU! Visi priešmokyklinukai, pirmokai ir antrokai gauna nemokamus pietus **be atskiro tėvų prašymo**.
* **Paramą mokinio reikmenims** įsigyti (2 bazinių socialinių išmokų dydžio (BSI)[[1]](#endnote-1) – **140 Eur** per kalendorinius metus).

**Mokymosi programos reikalavimai**

✅ Socialinė parama skiriama mokiniams ne vyresniems nei 21 metų, kurie mokosi:

* Bendrojo ugdymo mokyklose.
* Profesinio mokymo įstaigose, jei mokosi tik pagal bendrojo ugdymo programą.
* Ikimokyklinio ugdymo mokyklose (priešmokyklinukai).
* Pas kitą švietimo teikėją, išskyrus laisvąjį mokytoją.

❌ Socialinė parama neskiriama:

* Mokiniams, kurie mokosi ir pagal bendrojo ugdymo, ir pagal profesinio mokymo programas.
* Mokiniams, kurie yra vyresni nei 21 metų mokosi pagal suaugusiųjų ugdymo programas.
* Mokiniams, kurie yra išlaikomi (nemokamai gauna nakvynę, maistą ir mokinio reikmenis) valstybės arba savivaldybės finansuojamose įstaigose.
* Mokiniams, kuriems nustatyta vaiko laikinoji ar nuolatinė globa (rūpyba).

**Kada skiriama socialinė parama mokiniams?**

Socialinė parama mokiniams skiriama[[2]](#endnote-2), jei vidutinės pajamos vienam asmeniui per mėnesį yra mažesnės nei nustatyti pajamų dydžiai:

✅ **1,5 valstybės remiamų pajamų** (VRP)[[3]](#endnote-3) **dydžio** (331,50 Eur)

👉 **Parama skiriama be papildomų sąlygų.**

✅ **2 VRP dydžiai** (442 Eur)

👉 Parama gali būti skiriama, **jei šeimoje yra bent viena iš šių aplinkybių** (kartu taikomas buities ir gyvenimo sąlygų patikrinimas):

* liga;
* nelaimingas atsitikimas;
* netekus maitintojo (ne seniau kaip prieš 6 mėnesius);
* šeimoje auga **trys ir daugiau vaikų**;
* vaiką augina vienas iš tėvų;
* šeimoje yra **asmuo su negalia**.

✅ **2,5 VRP dydžiai** (552,50 Eur)

👉 Parama gali būti skiriama **ypatingais atvejais**, kai šeimoje yra šios aplinkybės (kartu taikomas buities ir gyvenimo sąlygų patikrinimas):

* **nelaimingas atsitikimas** - gaisras, padaręs žalą **vieninteliam būstui**, kuris **nuosavybės teise priklauso asmeniui** ir kuriame yra **deklaruota gyvenamoji vieta**, jei įvykis įvyko **ne vėliau kaip prieš 6 mėn. iki prašymo pateikimo**;
* **pasitraukimas iš gyvenamosios vietos dėl karo ar represijų**, nuo 2022 m. vasario 24 d. (taikoma Ukrainos ir kitų šalių piliečiams bei asmenims be pilietybės);
* **maitintojo netektis** – ne seniau kaip prieš 6 mėnesius;
* Auginami **trys** ir **daugiau vaikų**, kai **vienas** iš **bendrai gyvenančių asmenų** (tėvų ar vaikų) **turi negalią**;
* **socialinė rizika**, kai mokinys ar jo tėvai patiria socialinę riziką arba mokinys pats patiria socialinę riziką

**Kur pateikti prašymą?**

**🏢 Socialinių išmokų skyriui:**

* **Elektroniniu būdu** per Socialinės paramos šeimai informacinę sistemą (SPIS), adresu: [www.spis.lt](http://www.spis.lt) arba <https://paslaugos.vilnius.lt/service/211>.
* **El. paštu** – užpildytą ir saugiu el. parašu pasirašytą prašymą siųskite adresu: **sis@vilnius.lt**
* **Per E. pristatymo sistemą**: www.epristatymas.lt
* **Registruotu paštu** - užpildytą prašymą siųskite adresu: **Socialinių išmokų skyrius, Konstitucijos pr. 3, LT-09308 Vilnius.**
* **Atvykus** į Savivaldybės klientų aptarnavimo centrą: **Konstitucijos pr. 3 (I a.), Vilnius.**

**🏫 Mokyklos administracijai:**

Mokinio tėvai (globėjai), kiti bendrai gyvenantys pilnamečiai asmenys, pilnametis mokinys, mokinys nuo keturiolikos iki aštuoniolikos metų, turintis tėvų sutikimą gali prašymą pateikti **mokyklos, kurioje mokinys mokosi, administracijai (prašymų formas galima rasti:** www.vilnius.lt -> Socialinė parama -> Auginu vaiką -> Socialinė parama mokiniams**)**

* Mokykla **ne vėliau kaip kitą darbo dieną** perduoda prašymą Socialinių išmokų skyriui.

**Kada pateikti prašymą?**

Prašymus dėl socialinės paramos mokiniams galima teikti nuo **liepos 1 d.**:

🖊️ **Dėl paramos mokinio reikmenims įsigyti** – nuo **liepos 1 d. iki spalio 5 d.**

🍽️ **Dėl nemokamo maitinimo** – nuo **liepos 1 d.** ir visus mokslo metus.

⚠️ **Svarbu!** Dėl **maitinimo mokyklos organizuojamoje vasaros poilsio stovykloje 2026 m. vasarą** prašymai bus priimami nuo **2026 m. gegužės 1 d**.

**Konsultacijos ir informacija**

Jei turite klausimų ar reikia pagalbos pildant prašymą, kreipkitės:

📧El. paštu: sis@vilnius.lt

💬Tiesioginio pokalbio metu – paspaudus pokalbio ikonėlę puslapio https://sis.vilnius.lt apatiniame dešiniajame kampe.

☎️ Telefonu: +370 700 35545

**Daugiau informacijos**

www.vilnius.lt -> Socialinė parama -> Auginu vaiką -> Socialinė parama mokiniams

1. BSI – 70 Eur. [↑](#endnote-ref-1)
2. [Lietuvos Respublikos socialinės paramos mokiniams įstatymo 5 straipsnis](https://www.e-tar.lt/portal/lt/legalAct/TAR.915C6D6EB2A5/asr) ir [Vilniaus miesto savivaldybės tarybos 2019-06-19 sprendimu Nr. 1-94 „Dėl socialinės paramos mokiniams teikimo Vilniaus miesto savivaldybėje“ patvirtintas Socialinės paramos mokiniams teikimo tvarkos aprašo 8, 9 ir 10 punktai](https://www.e-tar.lt/portal/lt/legalAct/7023a350973711e9ae2e9d61b1f977b3/asr). [↑](#endnote-ref-2)
3. VRP – 221 Eur. [↑](#endnote-ref-3)